ད་ལྟ་ངོས་རང་ལོ་བརྒྱད་ཅུ་གྱ་གསུམ་ལ་སླེབས་ཡོད་པའི་མི་ཞིག་རེད།མི་མང་པོར་ཐུག་གི་ཡོད་པ་རེད།ཉམས་མྱོང་ཕྱོགས་བསྡོམས་བྱེད་སྐབས་ང་ཚོའི་བོད་ལ་སངས་རྒྱས་ཀྱི་བསྟན་པ་ཆ་ཚང་བ་ཞིག་དང་།སྤུས་དག་པོ་ཞིག་ཡོད་པ་ཧ་ཅང་གསལ་པོ་རེད།དེའི་འགྲེལ་བཤད་བརྒྱག་པར་བོད་ཀྱི་སྐད་ཡིག་ཡག་ཤོས་རེད་འདུགདེང་སང་རྒྱ་ནག་གི་ནང་ཆོས་ལ་དོ་སྣང་སླེབས་མཁན་ཚོས་བོད་ཡིག་ལ་དོ་སྣང་བྱེད་ཀྱི་འདུགདེར་བརྟེན།སངས་རྒྱས་པའི་ཆོས་བོད་གངས་ཅན་གྱི་ལྗོངས་ལ་དཔལ་ནཱ་ལེནྡྲའི་མཁན་ཆེན་ཞི་བ་འཚོ་ཡབ་སྲས་ཀྱིས་ངོ་སྤྲོད་དང་རྩིས་སྤྲོད་གནང་བ་དེ་བོད་ཀྱི་མེས་པོ་ཚོས་ལོ་སྟོང་ཕྲག་རིང་ལྷག་བསམ་རྣམ་དག་གིས་བདག་པོ་བརྒྱབ་པ་རེད།དུས་ཀྱི་མཐའ་འདི་ལྟ་བུ་ཞིག་ལ་ང་ཚོ་བོད་གངས་ཅན་ལྗོངས་ཀྱི་སངས་རྒྱས་ཀྱི་བསྟན་པ་འདི་བོད་སྐད་རང་གི་ཐོག་ནས་གཞི་ལམ་འབྲས་གསུམ་གྱི་རྣམ་གཞག་དཔྱིས་ཕྱིན་པ་ཞིག་བཤད་རྒྱུ་ཡོད་པ་ནི་བོད་པ་གཅིག་པུ་རེད།དེ་ང་རང་ཚོས་ཕྱོགས་གཅིག་ནས་བསྟན་པའི་ཞབས་འདེགས་སྒྲུབ་པ་རེད།བསྟན་པ་དང་འགྲོ་བའི་དོན་བྱེད་པའང་རེད།ཕྱོགས་གཉིས་ནས་ང་ཚོ་བོད་མི་རིགས་ཀྱི་རྣམ་དཔྱོད་ངོམ་པ་ལ་ང་ཚོའི་མེས་པོ་ཚོས་སངས་རྒྱས་ཀྱི་བསྟན་པ་སྔར་མེད་གསར་དུ་བཙུགས་ནས་བཀའ་འགྱུར་བསྟན་འགྱུར་པོ་ཏི་སུམ་བརྒྱ་ལྷག་རྒྱ་གར་ནས་ཚུར་བསྒྱུར་བ་དང་།དེ་དག་གི་འགྲེལ་བ་པོ་ཏི་ཁྲི་ཕྲག་ཡོད་པ་བོད་པ་རང་གིས་བརྩམས་ནས་ཧ་ལས་པ་རེད།དེ་རྒྱུན་འཛིན་བྱེད་རྒྱུ་ནི་ང་ཚོ་ཚང་མའི་ལས་འགན་རེད།ངོས་ཀྱིས་མགོ་ཁྲིད་ནས་སོ་སོ་ལའང་སྐུལ།ཁྱོད་རང་ཚོ་ཚང་མས་བསམ་པ་རྣམ་དག་བྱས་ཏེ་གཙོ་ཆེ་ཤོས་རིས་མེད་ཀྱི་བཤད་གྲྭ་ཁག་གིས་རྐང་ཁུར་ལེན་གྱི་ཡོད་པ་རེད།ཉེ་ལམ་ནུབ་ལ་དྭགས་ནས་ཤར་མོན་བར་དུ་བོད་གངས་ཅན་ལྗོངས་ཀྱི་སངས་རྒྱས་ཀྱི་བསྟན་པ་དང་འབྲེལ་བ་ཡོད་པའི་ས་ཁུལ་དག་གིས་ཚོགས་ཆུང་ཞིག་བཙུགས་ནས་གུ་རུ་རིན་པོ་ཆེ་ཉེ་སྔོན་ལྡི་ལིར་ཐུག་ནས་ཧི་མ་ལ་ཡའི་རི་རྒྱུད་དུ་ཡོད་པའི་དགོན་པ་ཚང་མ་སློབ་སྦྱོང་བྱེད་སའི་བསྟི་གནས་ཤིག་བཟོ་རྒྱུ་ཡིན་ཞེས་ཚོགས་ཆུང་དེས་ངོས་ལ་བཤད་སོང་།ཧ་ཅང་དགའ་བོ་བྱུང་།འགྲིག་འདུག་མངོན་པར་བསྟོད་པ་ཡིན།ཚོགས་ཆུང་ཞིག་ཡོད་པས་ལ་དྭགས་ལ་ཚོགས་ཆུང་གི་མི་ཡོང་ནས་དམིགས་ཡུལ་གང་དག་ཡིན་པ་མང་ཚོགས་ལ་བཤད་ཐུབ་ན་ཡག་པོ་འདུག་ཅེས་བཤད་རྒྱུ་བྱུང་།གང་ལྟར་ཁུར་ཡག་པོ་ལེན་གྱི་འདུགཧ་ཅང་ཡག་པོ་འདུག